郑刚中
癸本中冬四日江行
新寒荡馀暑，小雨结离愁。
行人向西去，江水自东流。
我趁孤船归，回肠车万周。
假寐桨声中，清梦何悠悠。
恍若传两翼，飘然得浮游。
仙风入山骨，佳气遮林丘。
尘外人物古，云间楼殿幽。
自念此何许，而容区中囚。
旁有老人笑，谓予失初谋。
贪前慕垂饵，遂为香所钩。
今兹穷瘁身，抱病炎荒陬。
终岁骨肉念，百年离合忧。
俛默事迎送，嗟嗟亦良羞。
予欲从之拜，江波拍船头，
危坐记傥恍，熏心省愆尤。
玉玷容可磨，水跌那许收。